„Рипалс“ в началото на войната се занимава главно със съпровождане на войсковите конвои. През април 1940 г. „Рипалс“, както и неговият систършип, участва в Норвежката кампания. Полученият в нея опит от бойните действия кара Адмиралтейството да смята, че зенитното въоръжение на „Рипалс“ е явно недостатъчно за операции в европейски води. В резултат „Рипалс“ е изпратен в Далечния Изток, тъй като се счита, че японската авиация е много изостанала. Погрешното мислене си проличава на 10 декември 1941 г., когато „Рипалс“ също и линкорът „Принц ъф Уелс“ са атакувани от масирани сили на японската базова авиация в района на Куантан. В хода на последователните си атаки японските летци имат 5 торпедни попадения, след което „Рипалс“ се преобръща и потъва.